དགའ་ལྡན་ལྷ་བརྒྱ་མ་འདོད་གསོལ་སྨོན་ལམ་དང་བཅས་པ་བཞུགས་སོ།།

=དགའ་ལྡན་ལྷ་བརྒྱ=   =Tsongkapa Guru Yoga=

༄༅།།ན་མོ་གུ་རུ་མཉྫུ་གྷོཥྰ་ཡ། །དགའ་ལྡན་ལྷ་བརྒྱའི་མགོན་གྱི་ཐུགས་ཀ་ནས༑ ༑རབ་དཀར་ཞོ་གསར་སྤུངས་འདྲའི་ཆུ་འཛིན་རྩེར། །ཆོས་ཀྱི་རྒྱལ་པོ་ཀུན་མཁྱེན་བློ་བཟང་གྲགས། །སྲས་དང་བཅས་པ་གནས་འདིར་གཤིགས་སུ་གསོལ། །མདུན་གྱི་ནམ་མཁར་སེང་ཁྲི་པད་ཟླའི་སྟེང་། །རྗེ་བཙུན་བླ་མ་བགྱེས་པའི་འཛུམ་དཀར་ཅན། །བདག་བློ་དད་པའི་བསོད་ནམས་ཞིང་མཆོག་ཏུ། །བསྟན་པ་རྒྱས་ཕྱིར་བསྐལ་བརྒྱར་བཞུགས་སུ་གསོལ། །ཤེས་བྱའི་ཁྱོན་ཀུན་འཇལ་བའི་བློ་གྲོས་ཐུགས། །སྐལ་བཟང་རྣ་བའི་རྒྱན་གྱུར་ལེགས་བཤད་གསུང་། །གྲགས་པའི་དཔལ་གྱིས་ལྷམ་མེར་མཛེས་པའི་སྐུ། །མཐོང་ཐོསས་དྲན་པ་དོན་ལྡན་ལ་ཕྱག་འཚལ། །ཡིད་འོང་མཆོད་ཡོན་སྣ་ཚོགས་མེ་ཏོག་དང་། །དྲི་ཞིམ་བདུག་སྤོས་སྣང་གསལ་དྲི་འཆབ་སོགས། །དངོས་གཤམས་ཡིས་སྤྲུལ་མཆོད་སྤྲིན་རྒྱ་མཚོ་འདེ། །བསོད་ནམས་ཞིང་མཆོག་ཁྱེད་ལ་མཆོད་པར་འབུལ། །གང་ཞིག་ཐོགས་མེད་དུས་ནས་བསགས་པ་ཡི༑ ༑ལུས་ངག་ཡིད་ཀྱི་མི་དགེ་ཅི་བགྱིས་དང་། །ཁྱད་པར་སྡོམ་པ་གསུམ་གྱི་མི་མཐུན་ཕྱོགས། །སྙིང་ནས་འགྱོད་པ་དྲག་པོས་སོ་སོར་བཤགས། །སྙིགས་མའི་དུས་འདིར་མང་ཐོས་སྒྲུབ་ལ་བརྩོན། །ཆོས་བརྒྱད་སྤངས་པས་དལ་འབྱོར་དོན་ཡོད་བྱས། །མགོན་པོ་ཁྱོད་ཀྱི་རླབས་ཆེན་མཛད་པ་ལ། །བདག་ཅག་བསམ་པ་དག་པས་ཡི་རང་ངོ་། །རྗེ་བཙུན་བླ་མ་དམ་པ་ཁྱེད་རྣམས་ཀྱིས།།ཆོས་སྐུའི་མཁའ་ལ་མཁྱེན་བརྩེའི་ཆུ་འཛིན་འཁྲིགས། །ཇི་ལྟར་འཚམ་པའི་གདུལ་བྱའི་འཛིན་མ་ལ། །ལྷུན་གྲུབ་ཆོས་ཀྱི་ཆར་པ་དབབ་ཏུ་གསོལ། །བདག་གིས་ཇི་སྙེད་བསགས་པའི་དགེ་བ་འདིས། །བསྟན་དང་འགྲོ་བ་ཀུན་ལ་གང་ཕན་དང་། །ཁྱད་པར་རྗེ་བཙུན་བློ་བཟང་གྲགས་པ་ཡི༑ ༑བསྟན་པའི་སྙིང་པོ་རིང་དུ་གསལ་བྱེད་ཤོག། །དམིགས་མེད་བརྩེ་བའི་གཏེར་ཆེན་སྤྱན་རས་གཟིགས། །དྲི་མེད་མཁྱེན་པའི་དབང་པོ་འཇམ་དཔལ་དབྱངས་། །བདུད་དཔུང་མ་ལུས་འཇོམས་མཛད་གསང་བའི་བདག། །གངས་ཅན་མཁས་པའི་གཙུག་རྒྱན་ཙོང་ཁ་པ། །བློ་བཟང་གྲགས་པའི་ཞབས་ལ་གསོལ་བ་འདེབས།།

དེ་ལྟར་མཁའ་དབྱིངས་ཆུ་འཛིན་དཀར་པོའི་དབུས། །རྗེ་བཙུན་བླ་མ་ཡབ་སྲས་ལེགས་བསྒོམས་ནས། །ཤུགས་དྲག་གདུང་བའི་ཡིད་ཀྱིས་བཏབ་མཐུས། །རྨོངས་པའི་མུན་པ་དྲུངས་ནས་འབྱིན་པར་ཤོག། །གསུང་རབ་ཀུན་ལ་གཏུགས་པ་མེད་འཇུག་ཅིང་། །དཀའ་བའིགནད་ཀུན་འབྱེད་ལ་ཟླ་དང་བྲལ། །མ་རྟོགས་ལོག་རྟོག་ཐེ་ཚོམ་མྱུར་གཅོད་པའི། །ཟབ་གསལ་མྱུར་བའི་ཤེས་རབ་བདག་ལ་སྩོལ། །གང་ཞིག་བརྟག་ཅིང་དཔྱད་པའི་ཆོས་རྣམས་ཀུན།།མི་བརྗེད་བསྐལ་པའི་བར་དུ་འཛིན་ནུས་པའི། །ཚིག་དང་དོན་གྱི་གཟུངས་མཆོག་བླ་མེད་པ། །བདག་གི་ཡིད་ལ་དེ་རིང་འགྲུབ་པར་མཛོད། །རྒྱལ་བའི་ཡུམ་ཆེན་མངོན་རྟོགས་རྒྱན་ལ་སོགས།།ཤེས་རབ་ཕ་རོལ་ཕྱིན་གཞུང་རྒྱ་མཚོ་ཡི།།དགོངས་དོན་ཇི་བཞིན་སྨྲ་ལ་འཕགས་སེང་ལྟར།།༑༑ཟླ་བྲལ་མཁས་པའི་གོ་འཕང་ཐོབ་པར་ཤོག།།ཤིང་རྟ་ཆེན་པོ་ཀླུ་སྒྲུབ་ཡབ་སྲས་ཀྱི།།དྲི་མེད་གསུང་རབ་རྩ་འཇུག་བཞི་གསུམ་སོགས།།དབུ་མའི་གཞུང་ལ་ཡིད་སྤྱོད་ཙམ་མིན་པར།།ཚད་མའི་སྟོབས་ཀྱིས་ངེས་པ་རྙེད་པར་ཤོག།།གཞི་རྔའི་རང་སྤྱིའི་མཚན་ཉིད་ཀུན་སྟོན་པའི།།ཐོགས་མེད་སྐུ་མཆེད་ཞབས་ཀྱི་གཞུང་ལུགས་ལ།།ངེས་པ་གཏིང་ནས་རཐཉེད་པའི་ལུང་རིགས་ཀྱིས།།ཆོས་མངོན་རྒྱ་མཚོའི་ཕ་རོལ་སོན་པར་ཤོག།།བསྟན་པ་ཁོ་ན་ཐར་འདོད་འཇུག་ངོགས་སུ།།སྒྲུབ་བྱེད་ཚད་མ་སྡེ་བདུན་མདོ་དང་བཅས།།ཇི་བཞིན་ཁོང་དུ་ཆུད་ནས་རྒོལ་བ་ཀུན།།གཞོམ་ལ་སྨྲི་བའི་ཁྱུ་མཆོག་ཐོབ་པར་ཤོག།།ཐར་པའི་གྲོང་དི་བགྲོད་པའི་འཇུག་ངོགས་མཆོག།།བསྟན་པའི་རྩ་བ་འདུལ་བ་འབུམ་སྡེའི་གཞུང་།།ཐུབ་གསུང་དགོངས་འགྲེལ་བཅས་ཀུན་རྟོགས་གྱུར་ནས།།བག་ཡོད་སྤྱོད་པས་རྟག་ཏུ་འཚོལ་བར་ཤོག།།ལོག་སྨྲ་ཚར་གཅོད་སྒྲ་དང་ཚད་མ་དང་།།སྐལ་ལྡན་རྗེས་འཛིན་བཟོ་གསོ་སྙན་ངག་སོགས།།མ་ལུས་མཁས་པའི་དགའ་སྟོན་རིག་གནས་ཀུན།།ཇི་བཞིན་སྨྲ་ལ་འཇམ་དབྱངས་ལྟ་བུར་ཤོག།།མདོར་ན་ཐུབ་པའི་གསུང་རབས་ཐམས་བཅད་དང་།།ཤིང་རྟ་ཆེན་པོ་རྒྱན་དྲུག་མཆོག་གཉིས་ཀྱི།།རབ་འབྱམས་གཞུང་ལ་བློ་གྲོས་བྱང་གྱུར་ནས།།བཤད་སྒྲུབ་བསྟན་པའི་རྒྱལ་མཚན་འཛིན་པར་ཤོག།།བདག་གིས་བྱང་ཆུབ་སྒྲུབ་ལ་བར་གཅོད་པའི།།འགལ་རྐྱེན་ནད་རིམས་གདོན་བགེགས་ཐམས་ཅད་དང་།།ཁྱད་པར་སྙིང་ཁམས་དཀྲུགས་པའི་ནད་རིགས་སོགས།།ཁྱོད་ཞབས་དྲན་པས་མྱུར་དུ་ཞི་བར་མཛོད།།ཚེ་ཡི་འདུ་བྱེད་གཏོང་ཚེ་གནད་གཅོད་དང་།།བར་དོ་གཤིན་རྗེའི་འཇིགས་སྐྲག་ཀུན་ཞི་ནས།།དགའ་ལྡན་མཁའ་སྤྱོད་ཆོས་ཀྱི་ཕོ་བྲང་དུ།།སྐྱེས་ནསའཇམ་མགོན་ཡབ་སྲས་ཞལ་མཐོང་ཤོག།།མགོན་ཁྱོད་རྨད་བྱུང་བཀོད་པར་སངས་རྒྱས་ཚེ།།འཁོར་གྱི་ཐོག་མར་གྱུར་ཏེ་རྒྱལ་སྲས་ཀྱི།།ཐབས་མཁས་སྤྱོད་པ་མ་ལུས་མཐར་ཕྱིན་ནས།།རྒྱལ་བ་སེང་གེའི་ང་རོ་ལྟར་གྱུར་ཅིག།།།།

གང་འདིར་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་ཡང་དག་པར་རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། བདེ་བར་གཤེགས་པ། འཇིག་རྟེན་མཁྱེན་པ། སྐྱིས་བུ་འདུལ་བའི་ཁ་ལོ་སྒྱུར་བ། བླ་ན་མེད་པ། ལྷ་དང་མི་རྣམས་ཀྱི་སྟོན་པ་སངས་རྒྱས་བཅོམ་ལྡན་འདས་དེ་དག་ཐམས་ཅད་ལ་ཡོ་བྱད་ཐམས་ཅད་དང་ལྡན་པའིཁྲུས་འདི་གསོལ་བར་བགྱིའོ།། ཁྲུས་ཀྱི་ཁང་པ་ཤིན་ཏུ་དྲི་ཞིམ་པ།།ཤེལ་གྱི་ས་གཞི་གསལ་ཞིང་འཚེར་བ་བསྟར།། རིན་ཆེན་འབར་བའི་ཀ་བ་ཡིད་འོང་ལྡན།། མུ་ཏིག་འོད་ཆགས་བླ་རེ་བྲིས་པ་དེར།།ཇི་ལྟར་བལྟམས་པ་ཙམ་གྱིས་ནི།།ལྷ་རྣམས་ཀྱིས་ནི་འཁྲུས་གསོལ་ལྟར།།ལྷ་ཡི་ཆུ་ནི་དག་པ་ཡིས།།དེ་བཞིན་བདག་གིས་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥི་ཡེ་ཨྰཿཧྰུཾ།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱི་འོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།རྒྱལ་བའི་སྐུ་ལ་ཉོན་མོངས་མི་མངའ་ཡང་།།སེམས་ཅན་ལུས་ཀྱི་སྒྲིབ་པ་སྦྱང་སླད་དུ།།རྒྱལ་བའི་སྐུ་ལ་ཁྲུས་ཆབ་དེ་གསོལ་བས།།སེམས་ཅན་ལུས་ཀྱི་སྒྲིབ་པ་དག་གྱུར་ཅིག༑ཨོཾ་སརྦ་ཏ་ཐྰ་ག་ཏཀྰ་ཡ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱི་འོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།རྒྱལ་བའི་གསུང་ལ་འགག་པ་མི་མངའ་ཡང་།།སེམས་ཅན་ངག་གི་སྒྲིབ་པ་སྦྱང་སླད་དུ།།རྒྱལ་བའི་གསུང་ལ་ཁྲུས་ཆབ་དེ་གསོལ་བས།།སེམས་ཅན་ངག་གི་སྒྲིབ་པ་དག་གྲུར་ཅིག།།ཨོཾ་སརྦ་ཏ་ཐྰ་ག་ཏ་ཝྰ་པ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།རྒྱལ་བའི་ཐུགས་ལ་འཁྲུལ་པ་མི་མངའ་ཡང་།།སེམས་ཅན་ཡིད་ཀྱི་སྒྲིབ་པ་སྦྱང་སླད་དུ།།རྒྱལ་བའི་ཐུགས་ལ་ཁྲུས་ཆབ་འདི་གསོལ་བས།།སེམས་ཅན་ཡིད་ཀྱི་སྒྲིབ་པ་དག་གྲུར་ཅིག།།ཨོཾ་སརྦ་ཏ་ཐྰ་ག་ཏ་ཙི་ཏྟ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ། རྒྱལ་བའི་སྐུ་གསུང་ཐུགས་ལ་ཉོན་མོངས་མི་མངའ་ཡང་།། སེམས་ཅན་ལུས་ངག་ཡིད་གསུམ་དྲི་མ་སྦྱང་སླད་དུ།།རྒྱལ་བའི་སྐུ་གསུང་ཐུགས་ལ་ཁྲུས་ཆབ་འདི་གསོལ་བས།། སེམས་ཅན་ལུས་ངག་ཡིད་གསུམ་དྲི་མ་དག་གྱུར་ཅིག། ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུང་སཔ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།ཁྱེད་སྐུ་རང་བཞིན་ཡོངས་དག་པས།།སྲེད་སོགས་འཆིང་བ་མི་མངའ་ཡང་།།བདག་ཅག་སྒྲིབ་པ་སྦྱང་སླད་དུ།། གཙང་མ་ཆབ་ཀྱིས་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུང་སཔ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།དེ་བཞིན་གཤེགས་དང་དེ་ཡི་སྲས་རྣམས་ལ།།རིན་ཆེན་བུམ་པ་མང་པོ་སྤོས་ཀྱི་ཆུ།།ཡིད་འོང་ལེགས་པར་བཀང་བ་གླུ་དང་ནི།།རོལ་མོར་བཅས་པ་དུ་མས་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུང་སཔ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།འགྲོ་བ་ཉོན་མོངས་སྐོམ་གྱིས་གདུངས་པ་ལ༑༑ཆོས་ཀྱི་ཆུ་ཡིས་ཚིམ་པར་བྱ་བའི་ཕྱིར།།ཉེས་བྲལ་བསྒྲུབ་པའི་དོན་ལ་དམིགས་ནས་ཀྱང་།།བདག་གིས་ཁྱེད་ལ་བུམ་ཆུ་དབུལ་བར་བགྱི།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུང་སཔ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།འདི་ནི་སྦྱིན་པའི་རང་བཞིན་ཆུ།།སེར་སྣའི་དྲི་མ་སྦྱོང་མཚད་པ།།གཏོང་བའི་དྲི་ཡིས་ལེགས་བསྒོས་ཆུ།།ཁྲུས་ལེགས་མཚད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུང་སཔ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ། འདིན་ནི་ཚུལ་ཁྲིམས་རང་བཞིན་ཆུ།།ཚུལ་འཆལ་དྲི་མ་སྦྱོང་མཛད་པ།།ཚུལ་ཁྲིམས་དྲི་ཡིས་ལེགས་བསྒོས་ཆུ།།ཁྲུས་ལེགས་མཛད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།འདི་ནི་བཟོད་པའི་རང་བཞིན་ཆུ།།ཁོང་ཁྲོའི་དྲི་མ་སྦྱོང་མཛད་པ།།བྱམས་པ་དྲི་ཡིས་ལེགས་བསྒོས་ཆུ།།ཁྲུས་ལེགས་མཛད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།འདི་ནི་བརྩོན་འགྲུས་རང་བཞིན་ཆུ།།ལེ་ལོའི་དྲི་མ་སྦྱོང་མཛད་པ༑༑བརྩོན་པ་དྲི་ཡི་ལེགས་བསྒོས་ཆུ།།ཁྲུས་ལེགས་མཛད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།འདི་ནི་བསམ་གཏན་རང་བཞིན་ཆུ།།རྣམ་གཡེང་དྲི་མ་སྦྱོང་མཛད་པ།།ཏིང་འཛིན་དྲི་ཡི་ལེགས་བསྒོས་ཆུ།།ཁྲུས་ལེགས་མཛད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།འདི་ནི་ཤེས་རབ་རང་བཞིན་ཆུ།།ཤེས་འཆལ་དྲི་མ་སྦྱོང་མཛད་པ།།ཡེ་ཤེས་དྲི་ཡས་ལེགས་བསྒོས་ཆུ།།ཁྲུས་ལེགས་མཛད་ལ་སྐུ་ཁྲུས་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱི་འོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།འདི་ནི་ཁྲུས་མཆོག་དཔལ་དང་ལྡན།།ཐུགས་རྗེའི་ཆུ་ནི་བླ་ན་མེད༑༑བྱིན་རླབས་ཡེ་ཤེས་ཆུ་ཡིས་ནི།།ཅི་འདོདད་དངོས་གྲུབ་སྩལ་དུ་གསོལ།།ཨོཾ་སརྦ་ཏ་ཐྰ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲྰི་ཡེ་ཨྰཿཧྰུཾ།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱི་འོ།།ཨོཾ་ཧྰུཾ་ཏྲྰཾ་ཧྲྰི་ཨྰཿཀྰ་ཡ་བི་ཤོ་དྷ་ན་ཡེ་སྭྰཧྰ།སྟོང་གསུམ་ཀུན་ཏུ་དྲི་ངད་ལྡང་བ་ཡི༑༑དྲི་མཆོག་རྣམས་ཀྱིས་ཐུབ་དབང་རྣམས་ཀྱི་སྐུ།།གསེར་སྦྱངས་གཙོ་མ་བྱི་དོར་བྱས་པ་ལྟར།།འོད་ཆགས་འབར་བ་དེ་དག་བྱུག་པར་བགྱི།།དེ་ནས་དེ་ལ་ཁ་དོག་ལེགས་བསྒྱུར་བའི།།ན་བཟའ་ཤིན་ཏུ་དྲི་ཞིམ་དམ་པ་འབུལ།།གོས་བཟང་སྲབ་ལ་འཇམ་པ་སྣ་ཚོགས་དང་།།རྒྱན་མཆོག་བརྒྱ་ཕྲག་དེ་དང་དེ་དག་གིས།།འཕགས་པ་ཀུན་ཏུ་བཟང་དང་འཇམ་དབྱངས་དང་།།འཇིག་རྟེན་དབང་ཕྱུག་སོགས་ལ་བརྒྱན་པར་བགྱི།།སྲབ་འཇམ་ཡངས་པ་ལྷ་ཡི་གོས།།མི་ཕྱེད་རྡོ་རྗེའི་སྐུ་བརྙེས་ལ།།མི་ཕྱེད་དད་པས་བདག་འབུལ་ན།།བདག་ཀྱང་རྡོ་རྗེའི་སྐུ་ཐོབ་ཤོག།།སྣ་ཚོགས་དབང་པོའི་གཞུ་ལྟར་རབ་བཀྲ་ཞིང་།གང་ལ་རེག་ན་བདེ་བའི་རྒྱུར་འགྱུར་བ།།གོས་བཟང་རིན་ཆེན་བདག་བློ་སྦྱང་ཕྱིར་འབུལ།།བཟོད་པ་དམ་པའི་གོས་ཀྱིས་རྒྱན་པར་ཤོག།།རྒྱལ་བ་མཚན་དཔེའི་རང་བཞིནརྒྱན་ལྡན་ཕྱིར།།རྒྱན་གཞན་དག་གིས་བརྒྱན་པར་མི་འཚལ་ཡང་།།རིན་ཆེན་རྒྱན་མཆོག་ཕུལ་བས་འགྲོ་བ་ཀུན།།མཚན་དཔེས་རྒྱན་པའི་སྐུ་ལུས་ཐོབ་པར་ཤོག།བརྩེ་བའི་འཁོར་ཡུག་སྙན་པའི་བ་དན་ཅན།།ཏིང་འཛིན་བླ་བྲེ་སྤོབས་པའི་འོད་གསལ་བ།།མཆོག་རྐྱེན་འོས་པའི་ཉེར་མཁོ་འདི་དག་འབུལ།།སྐྱེ་བོས་རྣམ་དག་ཡེ་ཤེས་ཐོབ་པར་ཤོག།རིན་ཆེན་མཛེས་པའི་བཀྲ་ཤིས་བུམ་པ་འདི༑༑སྣ་ཚོགས་བཅུད་ཀྱིས་བཀང་སྟེ་ཕུལ་བ་ཡིས།།ལས་དང་ཉོན་མོངས་དྲི་མ་ཀུན་བྱང་ནས།།བྱང་ཆུབ་སེམས་ཀྱི་རླན་གྱིས་བརླན་པར་ཤོག༑ཕུན་ཚོགས་གསེར་འོད་ཕྱོགས་བཅུར་རབ་ཏུ་འཕྲོ།།བཀྲ་ཤིས་དཔལ་གྱིས་ཀུན་ནས་ལྷམ་མེ་བ།།རིན་ཆེན་ས་ལེ་སྦྲམ་གྱི་དབུ་རྒྱན་འདི།།ཤྰཀྱའི་རྒྱལ་པོའི་དབུ་ལ་ཕུལ་བ་ཡིས།།བསྟན་པ་རེན་ཆེན་ཕྱོགས་བཅུར་རྒྱས་པ་དང་།།འཇིག་རྟེན་བདེ་ལེགས་ཆེན་པོས་ཁྱབ་པ་དང་།།ལྷར་བཅས་འགྲོ་བའི་གཙུག་གི་རྒྱན་གྱུར་པའི།།སྟོབས་བཅུ་མངའ་བའི་གོ་འཕང་ཐོབ་པར་ཤོག།མཁའ་མཉམ་འགྲོ་ལ་མཁྱེན་བརྩེས་རབ་དགོངས་ནས། །གྲངས་མེད་གསུམ་དུ་ཚོགས་གཉིས་རབ་རྫོགས་ཏེ། །སྟོང་གསུམ་མི་མཇེད་ཞིང་གི་དཔལ་གྱུར་པ། །འདྲེན་མཆོག་ཤྭཀྱའི་ཏོག་ལ་ཕྱག་འཚལ་ལོ། །ཤེས་རབ་ཆེན་པོས་དེ་ཉིས་ལེགས་རྟོགས་ནས། །བརྩོན་པ་ཆེན་པོས་གོ་འཕང་མཆོག་བརྙེས་པ། །བསྟན་པ་འདི་ལ་སྟོན་པ་གཉིས་པར་གྲགས། །འཕགས་མཆོག་ཀླུ་སྒྲུབ་ཞབས་ལ་ཕྱག་འཚལ་ལོ། །དེ་སྲས་ཐུ་བོ་དགེ་ལེགས་དཔལ་ཡོན་ཅན༑༑ལོག་སྨྲ་ཚར་གཅོད་སྐལ་ལྡན་རྗེས་སུ་འཛིན། །ཐར་འདོད་རྣམས་ལ་ཐར་པའི་ལམ་སྟོན་པ། །ཨྰརྱ་དེ་ཝའི་ཞབས་ལ་ཕྱག་འཚལ་ལོ། །མཁྱེན་པའི་དཀྱིལ་འཁོར་ལེགས་བཤད་འོད་སྟོང་ཅན། །རབ་འབྱམས་ཤེས་བྱའི་མཁའ་ལ་རབ་འཕངས་ཤིང་། །བདེ་གཤེགས་གསུང་རབ་ཉིན་མོར་བྱེད་པའི་དཔལ། །འཕགས་པ་ཐོགས་མེད་ཞབས་ལ་ཕྱག་འཚལ་ལོ། །དགུ་བཅུ་གོ་དགུ་འབུམ་སྡེའི་གཞུང་རྣམས་ཀྱིས། །གང་གི་བློ་གྲོས་མགུལ་པ་རབ་རྒྱན་ཅིང་། །འཛམ་གླིང་འདི་ན་ཀུན་མཁྱེན་གཉིས་པར་གྲགས། །མཁས་མཆོག་དབྱིག་གཉེན་ཞབས་ལ་ཕྱག་འཚལ་ལོ། །ཕུལ་དུ་བྱུང་བའི་བློ་གྲོས་སྟོབས་ཀྱིས་བཙུན། །རྨད་དུ་བྱུང་བའི་ཡོན་ཏན་ཁུར་གྱིས་བརྗིད། །ལོག་སྨྲ་འདམ་བུའི་ཚལ་རབ་འཇོམས་མཛད་པའི། །ཕྱོགས་ཀྱི་གླང་པོའི་ཞབས་ལ་ཕྱག་འཚལ་ལོ། །ཆོས་ཀྱི་རིགས་པས་ཆོས་མིན་ཕམ་མཛད་ཅིང་། །གྲགས་པའི་སྒྲ་ཆེན་འཇིག་རྟེན་གསུམ་ན་གྲགས། །སྨྲ་ངན་མུན་འཇོམས་སྨྲ་བའི་ཉི་མ་མཆོག། །ཆོས་ཀྱི་གྲགས་པའི་ཞབས་ལ་ཕྱག་ཕྱག་འཙལ་ལོ། །ཚུལ་ཁྲིམས་རྒྱ་མཚོའི་དབུས་ན་གནས་བཅས་ཤིང་། །འབུམ་ཕྲག་འདུལ་བའི་གཞུང་གི་གདེངས་ཀས་བརྗིད། །རྣམ་གྲོལ་ཐར་པའི་ནོར་བུས་གཙུག་ན་མཛེས། །མཆོག་གཉིས་ཀླུ་ཡི་དབང་པོ་ལ་ཕྱག་འཚལ། །ཐུབ་པའི་བསྟན་ལ་ཤིང་རྟའི་སྲོལ་བཏོད་ནས། །སྐྱེ་རྒུ་རྣམས་ལ་ལེགས་པའི་ལམ་སྟོན་པ། །འཛམ་གླིང་མཛེས་བྱེད་རྒྱན་དྲུག་མཆོག་གཉིས་ལ། །རྟག་ཏུ་གུས་པའི་ཡིད་ཀྱིས་ཕྱག་འཚལ་ལོ། །

༄༅། །སེམས་ཅན་དོན་དུ་བདག་གིས་སྔོན། །དཀའ་བ་གང་ཞིག་བྱས་གྱུར་དང་། །བདག་གི་བདེ་བབཏང་བ་ཡིས། །བསྟན་པ་ཡུན་རིང་འབར་གྱུར་ཅིག །ངས་སྔོན་ནད་པའི་དོན་གྱི་ཕྱིར། །རང་གི་འཚོ་བ་ལོངས་བཏང་བས། །སེམས་ཅན་ཕོངས་པ་བསྐྱབས་པའི་ཕྱིར། །ཡུན་རིང་བསྟན་པ་འབར་གྱུར་ཅིག །བུ་དང་བུ་མོ་ཆུང་མ་དང་། །ནོར་དང་གླང་ཆེན་ཤིང་རྟ་དང་། །རིན་ཆེན་བྱང་ཆུབ་ཕྱིར་བཏང་བས། །བསྟན་པ་ཡུན་རིང་འབར་གྱུར་ཅིག །བདག་གིས་སངས་རྒྱས་རང་རྒྱལ་དང་། །ཉན་ཐོས་ཕ་དང་མ་དང་ནི། །དྲང་སོང་དག་ལ་ཆོས་བྱས་པས། །ཡུན་རིང་བསྟན་པ་འབར་གྱུར་ཅིག །བསྐལ་པ་བྱེ་བ་དུ་མར་བདག །སྡུག་བསྔལ་སྣ་ཚོགས་མྱོང་གྱུར་ཅིང་། །བྱང་ཆུབ་དོན་དུ་ཐོས་བཙལ་བས། །བསྟན་པ་ཡུན་རིང་འབར་གྱུར་ཅིག །བདག་གི་བརྟུལ་ཞུགས་ཚུལ་ཁྲིམས་དང་། །དཀའ་ཐུབ་ཡུན་རིང་བྱས་གྱུར་ཅིང་། །ཕྱོགས་བཅུའི་སངས་རྒྱས་ངས་མཆོད་པས། །ཡུན་རིང་བསྟན་པ་འབར་གྱུར་ཅིག །བཟོད་བརྟུལ་རྟག་ཏུ་གནས་བྱས་ཤིང་། །སེམས་ཅན་ཉོན་མོངས་སྙིགས་མ་ཡི། །སེམས་ཅན་ངན་བྱས་བཟོད་བྱས་པས༑༑བསྟན་པ་ཡུན་རིང་འབར་གྱུར་ཅིག །བདག་སྔོན་བརྩོན་འགྲུས་དང་ལྡན་པས། །རྟག་ཏུ་བརྟན་ཅིང་ཕ་རོལ་གནོན། །སེམས་ཅན་ཐམས་ཅད་སྒྲོལ་དོན་དུ། །བདག་བསྟན་ཡུན་རིང་འབར་གྱུར་ཅིག །བསམ་བརྟན་རྣམ་ཐར་གཟུགས་མེད་དང་། །ཏིང་འཛིན་གངྒྰའི་བྱེ་སྙེད་པ། །བསྒོམས་པས་དེ་མཐར་བདག་གི་ནི། །བསྟན་པ་ཡུན་རིང་འབར་གྱུར་ཅིག །ཡེ་ཤེས་དོན་དུ་བདག་གིས་སྔོན། །དཀའ་ཐུབ་ནགས་དག་བསྟེན་བྱས་ཤིང་། །བསྟན་བཅོས་དུ་མ་ཉེར་བསྟེན་པས། །བསྟན་པ་ཡུན་རིང་འབར་གྱུར་ཅིག །བརྩེ་བའི་རྒྱུ་ཡིས་ཤ་ཁྲག་དང་། །འཚོ་བ་ཡོངས་སུ་བཏང་གྱུར་ཅིང་། །ཡན་ལག་ཉིང་ལག་བཏང་བ་ཡིས། །ཆོས་ཚུལ་རྣམ་པར་འཕེལ་གྱུར་ཅིག །བདག་སྔོན་བསྡིགས་པའི་སེམས་ཅན་རྣམས། །བྱམས་པས་གསལ་བར་སྨིན་བྱས་ཤིང་། །ཐེག་པ་གསུམ་ལ་རབ་བཀོད་པས། །ཆོས་ཀྱི་སྦྱིན་མཆོག་རྒྱས་གྱུར་ཅིག །བདག་སྔོན་ཐབས་ཤེས་གྱུར་པ་ན། །སེམས་ཅན་ལྟ་ངན་ལས་གྲོལ་བྱས། །ཡང་དག་ལྟ་ལ་བཀོད་གྱུར་པས། །ཆོས་ནི་རྣམ་པར་འཕེལ་གྱུར་ཅིག །བདག་གིས་སེམས་ཅན་བསྡུ་དངོས་བཞིས། །ཉོན་མོངས་མེ་ལས་ཐར་བྱས་ཤིང་། །བདག་གིས་འཕེལ་སྡིག་ཕམ་བྱས་པས༑༑བདག་འཁོར་ཡུན་རིང་གནས་གྱུར་ཅིག །བདག་གིས་མུ་སྟེགས་ཅན་གཞན་དག །ལྟ་བའི་ཆུ་ལས་བསྒྲལ་བྱས་ཤིང་། །ཡང་དག་ལྟ་ལ་བཀོད་གྱུར་པས། །ཆོས་ཚུལ་རྣམ་པར་འཕེལ་གྱུར་ཅིག །ཡུན་རིང་བསྟན་པ་འབར་གྱུར་ཅིག །།།།